Et sammenstød mellem en bil og en knallert fik tirsdag aften dødelig udgang for en lokal 58-årig mand.

Et trafikuheld kostede her til aften en 58-årig mand fra lokalområdet livet, da han stødte sammen med en bil på ud for Strandvejen 332 i Gerå. - Alarmen indløb hos Nordjyllands Politi klokken 18.03, og der blev sendt ambulance og redningsfolk til stedet. Men desværre afgik den 58-årige mand ved døden på stedet, oplyser vagtchef Michael Elkjær. Føreren af bilen var så chokeret efter sammenstødet, at han blev taget med på skadestuen til nærmere undersøgelse. Bilinspektører har undersøgt ulykkesstedet, som det er standardprocedure i sådanne sager, men nogen egentlig forklaring om uheldet foreligger ikke på nuværende tidspunkt. Uheldet skete syd for Aså